बाहर निकलते ही मां और बहनों के गले लगकर रोया; 70 दिन से जेल में था
TV Actress Tunisha Sharma Suicide Case Update - Accused Sheezan Khan Released. तुनिशा आत्महत्या मामले में आरोपी शिजान खान आज ठाणे जेल से रिहा हुआ जेल से रिहा होने के बाद परिवार वालों से गले लगकर रोया शिजान
तुनिषा शर्मा सुसाइड मामले में मुख्य आरोपी शीजान खान को जमानत मिल गई है। उसे लेने के लिए उसकी मां और दोनों बहनें फलक नाज और शफक नाज वसई कोर्ट पहुंचीं थीं। जेल से निकलने के बाद शीजान उनके गले लगकर फूट-फूट कर रोता दिखाई दिया। करीब 70 दिन जेल में रहने के बाद शीजान को 4 मार्च को वसई कोर्ट से जमानत मिली थी।
टीवी एक्ट्रेस तुनिषा ने 24 दिसंबर को शूटिंग के सेट पर फांसी लगाकर खुदकुशी कर ली थी। तुनिषा के खुदकुशी करने के कुछ ही घंटे के बाद उसकी मां ने उसके को-स्टार शीजान मोहम्मद खान के खिलाफ शिकायत दर्ज कराई थी। शीजान को पुलिस ने 25 दिसंबर 2022 को गिरफ्तार कर लिया था।
दो महीने से जेल में बंद था शीजान
​​​​​​इस मामले की जांच कर रही वालिव पुलिस ने 500 पेज की चार्जशीट दाखिल की थी। शीजान पर तुनिषा को खुदकुशी के लिए उकसाने का केस दर्ज किया गया था। गिरफ्तारी के बाद से ही शीजान कई बार जमानत के लिए अर्जी दाखिल कर चुका था।
13 जनवरी को हुई सुनवाई में वसई कोर्ट ने शीजान की जमानत याचिका खारिज कर दी थी। इसके बाद शीजान ने हाईकोर्ट में जमानत याचिका दाखिल की थी, लेकिन 17 फरवरी को यहां से भी शीजान को राहत नहीं मिल पाई थी।
4 महीने रिलेशनशिप में रहे तुनिषा और शीजान, श्रद्धा मर्डर केस से टूटा रिश्ता
शीजान और तुनिषा करीब 4 महीने से एक-दूसरे को डेट कर रहे थे। तुनिषा के सुसाइड से 15 दिन पहले ही दोनों का ब्रेकअप हुआ था। गिरफ्तारी के बाद पूछताछ में शीजान खान ने उम्र और धर्म की वजह से तुनिषा के साथ ब्रेकअप की बात मानी थी।
पुलिस के मुताबिक, शीजान ने बताया था कि श्रद्धा मर्डर केस भी उनका रिश्ता टूटने की वजह थी। उस समय देश में चल रहे माहौल से वह परेशान था। उसने यह भी बताया था कि तुनिषा भी अलग होना चाहती थी।​​​​​शीजान ने बताया कि तुनिषा ने पहले भी आत्महत्या करने की कोशिश की थी, लेकिन उस समय मैंने उसे बचाया था। तुनिषा की मां को उसका खास ध्यान रखने के लिए कहा था। पूरी खबर यहां पढ़ें...
तुनिषा शर्मा सुसाइड से जुड़ी ये खबरें भी पढ़ें...
तुनिषा केस में मामा पवन शर्मा का दावा:तुनिषा ने धर्म परिवर्तन के लिए मां से बात की थी, मां-बेटी के झगड़े की बात सरासर झूठ है
4 जनवरी को तुनिषा शर्मा के बर्थडे पर दैनिक भास्कर ने तुनिषा के मामा पवन शर्मा से बात की थी। उन्होंने तुनिषा सुसाइड केस से जुड़े कई अहम खुलासे किए थे। शीजान की फैमिली ने प्रेस कॉन्फ्रेंस में जिस संजीव कौशल का जिक्र किया था, उस पर मामा पवन शर्मा ने कहा है कि वो तुनिषा के फैमिली फ्रेंड थे और तुनिषा उनके साथ बहुत अच्छा बॉन्ड शेयर करती थी। पूरी खबर पढ़े
शीजान की फैमिली बोली-तुनिषा को दरगाह नहीं ले गए:कहा- तुनिषा की मां चाहती हैं कि हमारा लड़का भी खुदकुशी कर ले
तुनिषा सुसाइड केस में पहली बार शीजान खान की फैमिली सामने आई। उसकी मां और बहनों ने तुनिषा की मां वनिता के सभी आरोपों को खारिज कर दिया। शीजान की बहनों फलक और शफक ने कहा कि हम कभी तुनिषा को दरगाह नहीं ले गए। हिजाब की जो बात कही गई है, वो गलत है। तुनिषा ने हिजाब टीवी सीरियल की शूटिंग के दौरान पहना था। शीजान की फैमिली बोली- तुनिषा के अपने परिवार से रिश्ते अच्छे नहीं थे। मां वनिता तुनिषा को कंट्रोल करती थी। पूरी खबर पढ़ें